D A R O V A C I A  Z M L U V A

uzatvorená podľa ustanovenia § 628 a nasl. zákona č. 40/1964 Zb. Občianskeho zákonníka v znení neskorších predpisov

(ďalej len **„Zmluva“**)

**medzi**

**Darca:**

# Meno a priezvisko:

Adresa:

Dátum narodenia:

Bankové spojenie:

IBAN:

(ďalej v texte len **„Darca"**)

**a**

**Obdarovaný:**

# Obchodné meno: N a d á c i a J á n a K o r c a

Sídlo: Okružná 5, 918 64 Trnava

IČO: 37 844 733

DIČ: 202 196 8707

Bankové spojenie: Prima banka Slovensko, a.s.

IBAN: SK23 5600 0000 0011 1332 6001

BIC kód banky: KOMASK2X

Zastúpená: Ing. Matej Korec, MSc., PhD., správca nadácie

(ďalej v texte len **„Obdarovaný"**)

Darca a Obdarovaný ďalej spolu aj ako **„Zmluvné strany“**, jednotlivo ako **„Zmluvná strana“**

**ČLÁNOK I.**

**PREDMET ZMLUVY**

1. Predmetom tejto Zmluvy je dohoda Zmluvných strán o podmienkach poskytnutia daru špecifikovaného v článku II. ods. 1 tejto Zmluvy zo strany Darcu v prospech Obdarovaného.

**ČLÁNOK II.**

**PREDMET A ÚČEL DAROVANIA**

1. Predmetom darovania podľa tejto Zmluvy sú finančné prostriedky vo výške ............. Eur (slovom ...............Eur) (ďalej aj ako **„Dar“**).

2. Darca daruje Obdarovanému Dar za účelom pomoci v oblasti .................... ako príspevok na ............................... (ďalej len **„účel“**) a Obdarovaný sa zaväzuje Dar použiť výlučne na tento účel.

**ČLÁNOK III.**

**PODMIENKY DAROVANIA**

1. Darca ako výlučný vlastník finančných prostriedkov predstavujúcich Dar ich touto Zmluvou bezodplatne prenecháva Obdarovanému a Obdarovaný finančné prostriedky predstavujúce Dar od Darcu s vďakou prijíma.

2. Darca poskytne Obdarovanému Dar bezhotovostným prevodom na bankový účet Obdarovaného vedený v Prima banka Slovensko, a.s., číslo účtu SK23 5600 0000 0011 1332 6001, a to do 30 dní odo dňa podpisu tejto Zmluvy. Obdarovaný nadobudne vlastnícke právo k finančným prostriedkom predstavujúcim Dar momentom ich pripísania na bankový účet Obdarovaného.

3. Darca je oprávnený požadovať od Obdarovaného preukázanie použitia Daru na účel uvedený v článku II. ods. 2 tejto Zmluvy. Obdarovaný je povinný Darcovi z tohto dôvodu poskytnúť potrebnú súčinnosť.

4. V prípade, ak Obdarovaný použije Dar na iný účel ako je uvedený v článku II. ods. 2 tejto Zmluvy, Darca má právo od tejto Zmluvy odstúpiť a požadovať od Obdarovaného vrátenie Daru. Obdarovaný je povinný v takom prípade Dar vrátiť do 15 dní odo dňa doručenia písomného oznámenia Darcu o odstúpení od Zmluvy.

5. Darca berie na vedomie, že poskytnutie Daru nezaväzuje Obdarovaného na vykonanie žiadnej protislužby majetkovej alebo nemajetkovej hodnoty v prospech Darcu.

**ČLÁNOK IV.**

**ZÁVEREČNÉ USTANOVENIA**

1. Vo veciach neupravených touto Zmluvou sa zmluvný vzťah riadi zákonom č. 40/1964 Zb. Občianskym zákonníkom v znení neskorších predpisov a ostatnými všeobecne záväznými právnymi predpismi Slovenskej republiky.

2. Obdarovaný uzavretím tejto Zmluvy potvrdzuje, že ním poskytnuté osobné údaje v rozsahu, v akom ich poskytol Darcovi sú presné a pravdivé. Darca poskytnuté osobné údaje spracúva v zmysle a v súlade s právnymi predpismi vzťahujúcimi sa na spracúvanie osobných údajov a bezpečnosť spracúvaných osobných údajov, najmä nariadenie Európskeho parlamentu a Rady EÚ č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica č. 95/46/ES (všeobecné nariadenie o ochrane údajov) a zákon č. 18/2018 Z. z. o ochrane osobných údajov a o zmene a doplnení niektorých zákonov vrátane jeho vykonávacích predpisov a v súlade s ostatnými všeobecne záväznými právnymi predpismi.

3. Zmluvné strany si ako rozhodné právo dohodli právo Slovenskej republiky. Všetky spory týkajúce sa tejto Zmluvy a právnych vzťahov vzniknutých z tejto Zmluvy alebo v súvislosti s ňou, spadajú do právomoci príslušných súdov Slovenskej republiky.

4. Každá zmena alebo doplnenie tejto Zmluvy je možná len písomnou dohodou Zmluvných strán a musí byť schválená oboma Zmluvnými stranami formou písomného očíslovaného dodatku k tejto Zmluve.

5. Zmluvné strany vyhlasujú, že túto Zmluvu uzatvorili slobodne a vážne, prejav vôle je určitý a zrozumiteľný. Zároveň Zmluvné strany vyhlasujú, že si túto Zmluvu prečítali, obsahu tejto Zmluvy porozumeli a na znak súhlasu s jej obsahom ju obe Zmluvné strany vlastnoručne podpísali.

6. Táto Zmluva sa vyhotovuje v dvoch (2) rovnopisoch z toho po jednom (1) pre každú Zmluvnú stranu.

7. Táto Zmluva nadobúda platnosť a účinnosť dňom jej podpísania oboma Zmluvnými stranami.

V ........................, dňa ...................... V .........................., dňa .......................

DARCA: ....................................... OBDAROVANÝ: .......................................